IN TAL Gr ĠABEMBI PPU FLEEŻI u ta TAI-BNIEDEM Mons. Lawrenz Sciberras 22 $ L-Anr IMQADDSA '$' APRIL - ĠUNJU 2015 Il-mewt vittma ta' Ġesu fuq il-Kalvarju, mela l-offerta tiegħu nnifsu stess, din biddlet l-eżistenza kollha ta' kull bniedem ta' kull żmien, razza u età. Din il-mewt vjolenti ta' Ġest ħelsitna minn kull tfixkil fil-mixja tagħna lejn Alla, warrbet u ġarrfet il-ħajt tal-firda, anzi qaddsitna u fetħitilna l-opportunità għal aktar għajnuniet. Hekk issa l-vera qima mogħtija lil Alla setgħet issir b'mod aktar perfett, dejjem grazzi għall- mewt ta' Ġest. Dan il-mod perfett u għoli qiegħed fil- fatt li ma fadalx aktar offerti lil Alla ta' bhejjem bħal l-imgħoddi, imma baqa' biss l-offerta tal-Kalvarju. Fil-ġisem irxoxtat u glorjuż ta' Kristu titwettaq għaqda perfetta tal-bniedem ma' Alla. Hemm bżonn għalhekk li nżommu ħajja din il- konvinzjoni. ħaġa teoretika, daqskemm fil-prattika u eżistenzjali. Mhux le l-mezzi esterni li jgħoddu, — li nżidu ħafna attivitajiet, l-inizjattivi u kapaċitajiet oħra, programmi li jixorbu ħafna ħin u enerġija — li jagħtu frott eftikaċi għal ħajja spiritwali u appostolika, imma hija l-għaqda personali mar- rieda sħiħa ta' Alla fi Kristu. Din l-għaqda għandha tkun waħda interna, ġejja mill-qalb u għandha tibqa' sejra mal-eżistenza kollha tagħna. Ma twarrabx il- ġisem iżda tqaddsu aktar u tipperfezzjonah. Grazzi għal din l-għaqda personali tal-bniedem ma' Alla, il- bniedem ħa eżistenza aktar perfetta u sabiħa. Ġesl kellu tassew il-ġuħ għall-volontà ta' Alla Missieru. Aħna xi drabi nwarrbu din il-volontà, ma rridux insiru nafuha, għaliex nibżgħu li tmur kontra l-proġetti personali u ma taqbilx mal-ħsibijiet tagħna. Hawn jidħol ħafna l-egoiżmu sfrenat tal-bniedem ta' llum. Iżda dan huwa atteġġjament kompletament żbaljat. Aħna ma nifhmux biżżejjed li r-rieda ta' Alla hija espressjoni tal-imħabba personali għal kull wieħed minna. Fil-fatt ukoll l-azzjonijiet l-aktar sempliċi imma magħmulin skont ir-rieda ta' Alla għandhom valur u qawwa akbar minn tant azzjonijiet kbar u li jagħmlu ħafna ħoss u li jsiru skont il-ħsieb tal-bniedem. Tiswa wisq aktar ħajja mgħixa fil-moħbi imma skont ir-rieda ta' Alla — bħal dik tal-Madonna — mill- ħafna xogħol straordinarju li jsir mill-għira tal-bniedem, L-ART IMQADDSA $ APRIL - ĠUNJU 2015 $ 23 inkella biex jagħmel wirja tiegħu nnifsu. Hawn jidħol it-twemmin kollu dwar dak li hemm ġewwa l-bniedem u le dak li jkun hemm barra. L-awtur imbagħad ikompli juri l-kuntrast bejn is- sagrifiċċji tal-imgħoddi u l-offerta waħda li għamel darba biss Ġesu. Id-debħiet tal-qedem kontinwament kienu jiġu ripetuti. Ir- raġunar żbaljat kien li aktar ma żżid minn dawn l-offerti aktar hemm iċ-ċans li tiġi mismugħ. Dik ta' Kristu kienet unika, waħda u darba. L-oħrajn kienu jiġu ripetuti għaliex kienu 'Kull qassis ieħor imur kuljum biex jaqdi l-ministeru tiegħu, u joffri u jerġa' joffri l-istess sagrifiċċju, bla ma jistgħu qatt ineħħu d-dnubiet. Imma Kristu wara li offra sagrifiċċju wieħed għad- dnubiet, qagħad għal dejjem fuq in-naħa tal-lemin ta' Alla, fejn qiegħed jistenna sa ma l-għedewwa tiegħu jitqiegħdu mirfes taħt riġlejh. Għax hu b'offerta waħda għamel perfetti għal dejjem lil dawk li huwa jqaddes' (Lhud 10,11-14). Wieħed seta' jinterpreta n-numru ta' sagrifiċċji taħt diversi modi. Għall-istoriku Ġużeppi Flavju dawn 24 $ L-Anr IMQADDSA $ APRIL- ĠUNJU 2015 kellhom tifsira sinifikattiva ħafna. Ġużeppi jibqa' mistagħġeb bin-numru kbir ta' ħrief li, fl-okkażjoni tal- festa tal-Għid, il-pellegrini li saħansitra kienu jitilgħu Ġerusalemm anke minn postijiet barra mill-art ta' Israel, kienu joffru lil Alla. L-awtur tal-Ittra lil-Lhud jagħti prova ta' aktar ċarezza. Minkejja n-numru kbir, is-sinjal huwa wieħed ta' falliment. Allura l-Lhud kienu jżidu fin-numrul Biss ir-riżultat aħħari kien dejjem jibqa' fejn hu. Sitwazzjoni li ma tinbidel qattl Il-qassisin u magħhom il-leviti l-ħin kollu kienu mħabbtin biex joffru d-debħiet tagħhom, imma qatt ma rnexxielhom ineħħu d-dnubiet. Dan kien fatt li ħadd ma seta' jinnegah. Mhux hekk perċ kien dak ta' Kristu: dan għaliex b'sagrifiċċju wieħed laħaq il-għan li s-saċerdozju tal-qedem ma wasal qatt għalih u anqas seta' jasal. U sabiex juri l-qawwa tas- sagrifiċċju ta' Kristu, l-awtur ma jitkellimx biss mill- purifikazzjoni, jiġifieri ndafa minn barra, imma 'milli jagħmel perfetti'' Hawn differenza kbira fil-ħsieb ta' l-awtur. Fil-Pentatewku dan il-verb insibuh biss meta jitkellem mill-konsagrazzjoni tal- Qassis il-Kbir, mela wieħed mill-iktar mumenti sagri għall-poplu magħżul. għaliex il-Qassis il-Kbir kien l-ogħla, u l-eqdes bniedem li qatt seta' jidher fuq l-art. Almenu dan kien il-mixtieq min-nies twajbin ta' Israell L-għemejjel tiegħu kellhom valur kbir u qawwi tassew. Difatti kien il-Qassis il-Kbir biss li darba fis-sena jidħol fil-parti l-iktar qaddisa tat-tempju bid-demm tal- annimal u jroxxu fuq l-arka u wara jippronunzja l-isem ta' Alla. Il-Qassis il-Kbir kien il-persuna responsabbli mis-sinedriju kollu u hu kellu dejjem l-aħħar kelma. Il-poplu kien joqgħod b'għajnejn magħluqa għall- kelma tiegħu. Fl-Ebrajk biex wieħed jitkellem minn din il- konsagrazzjoni hemm espressjoni ftit stramba: mille vad, letteralment tfisser 'timla l-id. Biex wieħed jikkonsagra lil xi ħadd qassis il-kbir, dan jimla l-id. Forsi din l-espressjoni ġejja mill- fatt li biex wieħed jinawgura il-ministeru sagrifikali il-qassis kien jilqa' f'idejh parti minn dik il-vittma u jibqa' sejjer jew aħjar jitla' biha fuq l-artal u hemm joffriha 'l Alla. Hekk tkompli tidher l-għaqda intrinsika tal-Qassis il-Kbir ma' Alla ta' Israel. Issa dawk li għamlu it- traduzzjoni tal-iSkrittura għall-Grieg, il-Bibbja tas-Sebgħin LXX ma ridux jittraduċu letteralment dik l-espressjoni mille vad, li tidher ħafna materjali, iżda użaw il-verb teleioun, li jfisser tagħmel xi ħaġa perfetta'; forsi hekk dawn it-tradutturi użaw l-espressjoni l-iktar li tixraq għall-aċċettazzjoni reliġjuża. Difatti l-Qassis il-Kbir jiġi msejjaħ dak li jagħmel il- ħwejjeġ perfetti u sagri. Huwa kollu f'postu u dejjem skont ma titlob l-istess natura tax-xogħol qaddis tiegħu, li kull qassis ikollu grad għoli ta' qdusija u perfezzjoni. Dan minħabba il-kuntatt li jkollu meta jidħol fir-relazzjoni tiegħu ma' Alla, kemm meta jidħol fil-parti tan-nofs tat-tempju fejn joffri l-inċens kif ukoll meta joffri d-debħa lil Alla. Iżda fl-istess ħin l-awtur tal-ittra lil-Lhud josserva li l-konsagrazzjoni tal-qassisin kif ukoll dik tal-qassis il- kbir ma kienet twassal biex tagħmel xejn perfett jew ftit aħjar f'dak li jirċeviha. Dan għaliex kollox kien jikkonsisti f'riti minn barra biss, li naturalment ma kienu jibdlu xejn minn ġewwa. 'Il- Liġi xejn ma wasslet għall- perfezzjoni; imma daħlet tama aħjar li biha aħna noqorbu lejn Alla' (Lhud 7,19). Kristu bil-maqlub kien sar 'tassew perfett' mhux permezz tar-riti esterni u bla ebda siwi u qawwa, imma grazzi għat- tbatijiet eżistenzjali li saru b'imħabba. (Lhud 2,10; 5,8- 9) Din hija l-unika offerta ta' Kristu u li kellha effett doppju; (a) dak li jwassal il- perfezzjoni lil Kristu nnifsu, (b) dak li jwasslu u jgħaddih lilna: 'Għax hu bofferta waħda għamel perfetti għal dejjem lil dawk li huwa jqaddes' (Lhud 10,14) Fil-passjoni Kristu nnifsu kien sar ATTIV u PASSIV. Huwa rċieva l-perfezzjoni u għaddiha lilna, u din hija perfezzjoni saċerdotali; perfezzjoni fir-realtà u l-ġewwa tal-Iben ta' Alla u ta' kompassjoni fraterna. Mill-offerta ta' Kristru li saret fuq il-Kalvarju issa ma jonqos xejn. Jonqos iva fina li napplikaw dan il-misteru sħiħ bil-qawwa li għandu. L-ART IMQADDSA $ APRIL - ĠUNJU 2015 $ 25